**Brenda Luckiová** (neprechýlene: Brenda Lucki; \* Edmonton, Alberta, Kanada) je súčasná veliteľka (Commissioner/Commissaire) Kráľovskej kanadskej jazdeckej polície (RCMP/GRC).

Životopis
---------

Brenda Luckiová sa narodila a vyrástla v Edmontone, v kanadskej provincii Alberta. Na University of Alberta získala bakalársky titul z psychológie a sociológie. Študovala tiež manažment na University of Manitoba.

Policajná kariéra
-----------------

Do Kráľovskej kanadskej jazdnej polície vstúpila v roku 1986. Jej prvé zaradenie bolo v quebeckom Granby kde sa venovala federálnym policajným veciam. Na začiatku 90. rokov pracovala v v Montreáli kde tri roky v utajení zbierala informácie o praní peňazí. V rokoch 1993 až 1994 pracovala v misii UNPROFOR v bývalej Juhoslávii. V misii dohliadala na kriminálne vyšetrovanie a na dodávky pomoci a zdravotných služieb. V misii pôsobila ako jedna z troch zástupcov RCMP/GRC. Jej vojenskí a policajní kolegovia z iných krajín neboli zvyknutí dostávať rozkazy od ženy.
Od roku 1995 trénovala príslušníkov RCMP/GRC z Ottawy policajtov na vyslanie do misie na Haiti. Neskôr bola štyri roky inštruktorkou na Akadémii Kráľovskej kanadskej jazdnej polície (RCMP Training Academy/École de la GRC). Následne štyri roky pôsobila v provincii Manitoba.

V roku 2003 získala hodnosť Inspector/inspectrice a do roku 2005 pracovala v dopravnej polícii Divízie F. Neskôr pôsobila v ďalších rolách, celkovo v provincii strávila šesť rokov. V roku 2009 dosiahla hodnosť Superintendent/surintendante a stala sa velitelkou Severného okresu tejto provincie (Manitoba North District/district Nord au Manitoba). V roku 2012 dosiahla hodnosť Chief Superintendent/surintendante principale a velila dištriktu v severnej Alberte. Od októbra 2016 bola v hodnosti Assistant Commissioner veliteľkou AKadémie Kráľovskej kanadskej jazdnej polície.

### Veliteľka RCMP/GRC

9. marca 2018 ju kanadský premiér Justin Trudeau menoval do funkcie veliteľky Kráľovskej kanadskej jazdnej polície. Stala sa tak prvou ženou parmanentne v tejto funkcii. Funkcie sa ujala k 16. aprílu 2018.

V čase vymenovania bola dve hodnosti pod najvyššiou a v RCMP/GRC strávila 32 rokov.

Svoj odchod z funkcie na dôchodok k 17. marcu 2023 oznámila 15. feburára 2023.

Referencie
----------

1. 1 2 3 4 5 6 7  LEBLANC, Daniel. *New RCMP Commissioner Brenda Lucki known for keeping her cool in tough times* [online]. theglobeandmail.com, 2018-04-15, [cit. 2018-07-23]. Dostupné online.
2. 1 2 3 4 5 6 7   *RCMP executive* [online]. rcmp-grc.gc.ca, [cit. 2018-07-23]. Dostupné online. (po anglicky)
3. 1 2 3 4 5 6 7   *Cadres de la GRC* [online]. rcmp-grc.gc.ca, [cit. 2018-07-23]. Dostupné online. (po francúzsky)
4. 1 2 3   *Brenda Lucki* [online]. Úrad kanadského premiéra, 2018-03-09, [cit. 2018-07-23]. Dostupné online.
5. 1 2   *Brenda Lucki named Canada's 1st permanent female RCMP commissioner* [online]. cbc.ca, 2018-03-09, [cit. 2018-07-23]. Dostupné online.
6. 1 2   *New RCMP chief opens up about RCMP culture, past 'mistakes' and plans for reform* [online]. ctvnews.ca, 2018-05-27, [cit. 2018-07-23]. Dostupné online.
7. ↑  TUNNEY, Catharine. *RCMP Commissioner Brenda Lucki is stepping down* [online]. cbc.ca, 2023-02-15, [cit. 2023-04-10]. Dostupné online.